यह सही है कि अब उनसे प्रत्यक्ष भेंट नहीं हो सकती किन्तु यह भी सच है कि प्रत्यक्ष भेंट भले ही न हो किन्तु वे प्रति पल मेरे साथ हैं। उनका आशीर्वाद मेरे साथ है, उनका अथाह स्नेह मेरे साथ है। परमपिता परमेश्वर उनकी आत्मा को शांति प्रदान करे और न केवल उनके परिजनों अपितु हम सब साहित्यकारों-संस्कृतिकर्मियों तथा पाठकों और प्रशंसकों को उनके न रह जाने के इस अपार दु:ख को सहने की शक्ति दे, यही कामना है।